Title: ประกาศกระทรวงเกษตรและสหกรณ์ กระทรวงมหาดไทยและกระทรวงการคลัง เรื่อง กำหนดแบบบัตรประจำตัวพนักงานเจ้าหน้าที่ตามพระราชบัญญัติการปฏิรูปที่ดินเพื่อเกษตรกรรม พ.ศ. 2518 พ.ศ. 2541

ประกาศกระทรวงเกษตรและสหกรณ์ กระทรวงมหาดไทย

ประกาศกระทรวงเกษตรและสหกรณ์
กระทรวงมหาดไทย
และกระทรวงการคลัง
เรื่อง
กำหนดแบบบัตรประจำตัวพนักงานเจ้าหน้าที่ตามพระราชบัญญัติ
การปฏิรูปที่ดินเพื่อเกษตรกรรม
พ.ศ. ๒๕๑๘
พ.ศ. ๒๕๔๑

โดยที่เห็นเป็นการสมควรกำหนดแบบบัตรประจำตัวพนักงานเจ้าหน้าที่ให้เหมาะสมยิ่งขึ้น

อาศัยอำนาจตามความในมาตรา ๕ และมาตรา ๒๓ วรรคสอง
แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘
ซึ่งแก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่ ๒)
พ.ศ. ๒๕๑๙ รัฐมนตรีว่าการกระทรวงเกษตรและสหกรณ์รัฐมนตรีว่าการกระทรวงมหาดไทย และรัฐมนตรีว่าการกระทรวงการคลัง
ออกประกาศไว้ดังต่อไปนี้

ข้อ ๑  ให้ยกเลิกประกาศกระทรวงเกษตรและสหกรณ์
กระทรวงมหาดไทยและกระทรวงการคลัง เรื่อง กำหนดแบบบัตรประจำตัวพนักงานเจ้าหน้าที่
ตามพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ (ฉบับที่ ๒) พ.ศ. ๒๕๓๔

ข้อ ๒  แบบบัตรประจำตัวพนักงานเจ้าหน้าที่ให้เป็นไปตามแบบและขนาดแนบท้ายประกาศนี้

ข้อ ๓  รูปถ่ายติดบัตรประจำตัวพนักงานเจ้าหน้าที่ให้เป็นรูปถ่ายแต่งเครื่องแบบข้าราชการชุดปกติขาวหรือเครื่องแบบสีกากี
หรือแต่งกายชุดสากลนิยม ครึ่งตัว หน้าตรง ท่าปกติไม่สวมหมวก และไม่สามแว่นตาดำ
ขนาด ๒.๕ X ๓ เซนติเมตร

ข้อ ๔  บัตรประจำตัวพนักงานเจ้าหน้าที่ที่ได้ออกก่อนวันที่ประกาศนี้ใช้บังคับให้คงใช้ได้ต่อไปจนกว่าผู้ถือบัตรประจำตัวดังกล่าวจะต้องขอบัตรประจำตัวใหม่หรือหมดสิทธิจะใช้บัตรประจำตัวนั้น
ทั้งนี้ ตั้งแต่บัดนี้เป็นต้นไป

ประกาศ ณ วันที่ ๒๓ กันยายน พ.ศ. ๒๕๔๑
วัฒนา  อัศวเหม                     ธารินทร์  นิมมานเหมินท์
รัฐมนตรีช่วยว่าการฯ ปฏิบัติราชการแทน   รัฐมนตรีว่ากกระทรวงการคลัง
รัฐมนตรีว่าการกระทรวงมหาดไทย

ปองพล  อดิเรกสาร
รัฐมนตรีว่าการกระทรวงเกษตรและสหกรณ์

[เอกสารแนบท้าย]

๑. แบบบัตรประจำตัวพนักงานเจ้าหน้าที่ตามพระราชบัญญัติการปฎิรูปที่ดินเพื่อเกษตรกรรม
พ.ศ. ๒๕๑๘

(ดูข้อมูลจากภาพกฎหมาย)

วิภา/ปรับปรุง
๒๑ พฤษภาคม ๒๕๕๘